Verbod op veilings is ‘voorkoming, nie straf’ | Maroela Media
Die Rooivleisprodusente-organisasie (RPO) sê hy steun die uiters drastiese voorkomingsmaatreëls vir bek-en-klouseer deur die tydelike verbod te plaas op onder andere veilings en skou van gesplete hoefdiere soos afgekondig in die Staatskoerant.
“Dit is voorkomingsmaatreëls en nie strafmaatreëls nie,” het Koos van der Ryst, voorsitter van die nasionale RPO, gesê.
Die organisasie sê die maatreëls het ŉ ingrypende uitwerking op kommersiële en ontwikkelende produsente, sowel as die res van die rooivleiswaardeketting. Hy vra dus dat die omvang van die uitbreking, wat aanvanklik in Limpopo aangemeld is, so gou moontlik bepaal moet word.
“Sodra die omvang van die uitbreking gefinaliseer is, moet die geaffekteerde gebied onmiddellik geïsoleer word en moet ons terugkeer na normale handelspraktyke,” het Van der Ryst gesê.
Die RPO sê bykomende kapasiteit moet geskep word om die uitbreking te hanteer en ŉ ramptoestand moet so gou moontlik afgekondig word. Die organisasie sê nienakoming van maatreëls kan eindelik op ŉ nasionale ramp afstuur.
Hy sê die rooivleisbedryf moet hom begin posisioneer en daar moet besef word dat die staat nie alleen oplossings gaan bied nie.
Die rooivleisbedryf onderneem derhalwe ook om uit eie geledere bykomende kapasiteit te genereer om die voorkoming en verspreiding van die siekte ŉ spanpoging te maak.
Van der Ryst het gesê die openbare-private‑groei-inisiatief (PPGI), asook die vyfjaar-meesterplan vir die rooivleisbedryf, sal die inisiatiewe ondersteun.
Die RPO het ook gesê die fundamentele vooruitsigte vir die rooivleisbedryf op medium- en lang termyn bly uiters positief. Die bedryf is internasionaal mededingend en die wyd verspreide reëns skep hoop.
“Ons moet egter nou in die bedryf belê en buitengewone aksies loods om die toekoms van die bedryf te verseker.”
Voorstelle vir die daarstel van ’n vrywillige naspeurbaarheidstelsel vir die beesbedryf word in Januarie bekend gestel.
Dit is juis die “vrywillige” stelsel wat deel van die probleem is. Daar word nog steeds diere geskuif wat ‘n groot gevaar inhou vir die verspreiding van bek en klouseer. Die vrywille stelsel maak dat abatiors links en regs beeste aanvaar.
Stem nie saam nie, die uitbreek en verspreiding is toe te skryf aan onkunde wat beheer aan betref deur die betrokke staats departement.
ManiM · 1 maand gelede
Kan iemand vir my verduidelik wat se rol die RPO speel want dit lyk vir my hylle is apaties dood Geen inpak iewers behawe geld insamel
Boere betaal prys vir Staat se nalatigheid
Hoekom maak ons boere nie soos die boere van duitsland nie praat gaan ons niks help nie dit is van al die praat dat ons is waar ons is
Rm · 1 maand gelede
Die boere kan alle planne maak, noem dit, naspeurbaarheid en al wat n ding is,NIKS sal help of voorkom kan word, as die staat nie die grensdrade gaan herstel en oordentlikke grensbeheer toepas nie, of gaan dit ook die boere se plig wees, alle landbouorganisasies waarsku al jare lank dat as grense nie gaan herstel word nie, gaan ons boere met die probleem sit, ander probleem is staat se onwilligheid om saam met boere te werk maar liewers ten alle koste teen boere te werk,. Wet enige iemand daar gaan belaglikke wette en pligte met baie kostes vir boere aangekondig word, die FEIT bly dat die staat sal sy kant ook moet bring anders gaan ons nerens kom
Die oorsaak tot die enorme chaos moet gestop word…..dit kan slegs bereik word deur te verseker dat ons Grensdrade en Parkedrade voldoen aan die vereistes wat daar gestel word vir elke Wildsboer met Buffels. Hoekom kan die Regering nie vir eens dit op datum bring en instand hou nie. Miljoene Rande word bestee agv hul nasorg.
Veilingskrale moet strenger beheermaatreels toepas alvorens diere in ontvang geneem word. Die potensieele aankoper vertrou dat diere wat beskikbaar gestel word voldoen aan alle vereistes. Permitte ens.. Veeinspekteurs moet alle diere nagaan. Veediefstal Eenheid ook nouer betrokke wees op veilings. Reg of weg.